टाइम8,ढेकियाजुलि, नबेम्बर 1: सनितपुर जिल्ला दुलाराय बर’ फरायसा आफादनि सुबुं फोनांजाब नेहाथारि जगदिस दैमारिनि बिफा आरो ढेकियाजुलि ओनसोलनि बयजोंबो मोनथि जानाय मुंदांखा आबादारिजों लोगोसे बाथौ गौथुम आफादनि सिफुं दामगिरि पानदुराम दैमारिया साब्रै हौवासा, हिनजावसा सासे आरो गावनि ओनसोलनि आंगो लोगोफोरखौ मुलुगनिफ्राय अरायसमनि थाखाय बिदाय लानानै थाङो। बिथाङा 74 बैसोर बैसोयाव आनज्राय लांदों। दुलाराय बर’ फरायसा आफादनि बोसोनगिरि कुसुम सर्गियारि, सनितपुर जिल्ला बाथौ गौथुम आफादनि लेङाइ आफादगिरि हरिचन्द्र बसुमतारि, फोसावदिं नेहाथारि बलराम बसुमतारि, जिल्ला सोद्रोमा बुधेस्वर बसुमतारि , मागुराम सर्गियारि, बर’ थुनलाइ आफादनि सनितपुर जिल्ला सोद्रोमा सनि दैमारि, थेलामरा, ढेकियाजुलि दखरा दुलाराय बर’ फरायसा आफाद, ढेकियाजुलि बर’ गुदि थुनलाइ आफाद आरो बर’नि गोबां आफादफोरा जाहाते बिथांनि जिउ सोलेरा सोर्गोयाव आलो गोजोनै थाहैथों बिनिथाखाय अबं ग’सायनि सेराव आर’ज गाबदों।